Sääasentoja | Nuori Voima\nSuvi Vallin lyyrisestä esseestä oli jäänyt pois joitakin pätkiä lehden 4/2018 taitossa (s. 34-35). Toimitus pahoittelee! Tässä teksti kokonaisuudessaan.\nKyykkiminen on hikevää ja tukalaa. Horisontti vajoaa ketopissille muinaiseen lapsuuteen, korkeina huojuvat nokkoset ja ohdakkeet tukkivat tien. Äitiii!\nKyykky koettelee rankaa ja jalkoja, se luhistaa ruumiin mullan ja matojen partaalle. Joku kyykistelee päivittäin käymäläreiän päällä, toinen kyykistyy vain äärimmäisessä hädässä, kuntosalilla tai mansikkamaalla.\nSanojensa takana seisovaa ihmistä pidetään rehtinä, selkärangattomuus puolestaan kielii velttoilusta: kastemato ei taivu seisomaan minkään takana. Kyykkääminen vaatii lihasvoimaa, mutta voiman näyttämisen sijasta siihen liittyy mielikuva asennosta, jota ei oteta, vaan johon joudutaan. Kyykyssä mönkivästä ihmisestä tulee matelija. Köyhät kyykkyyn! tuo mieleen äkillisen väistöliikkeen. Mitä heidän päidensä yli viuhuu?\nKesäillan pomppu, raastava asento\nKesä on tullut, kun pumppu kasvattaa pomppulinnan naapurin lasten jalkojen alle. Aikuisten jalat ovat sitoutuneet risti-istuntaan linnan laitamille. Mieleen juolahtaa suolaista pulpahtavaa, linnasta ilmaan ponnahtaneen tytön hupparissa lukee Moin Moin Meer! Terve meri! 5-vuotiaana isotädin hautajaisissa innostuin ottamaan muutaman hyppyaskeleen haudan reunalla ja minua tartuttiin korvasta. Opin silloin, että on viisainta pomppia vain sisäisesti.\nJumputus korvissani kohtaan kauniit silmät ja älyn. Auringonsilta kimmeltää, kaunis mies raastaa juustoa, tilanne on vaivihkaa pedattu jotain sellaista varten, joka ei koskaan tule tähän makaamaan. Kuuntelen kiljahduksia, siltarumpua ja raastinrautaa.\nÄkkiä pomppiminen ulkona lakkaa ja lapsista tulee ambulansseja. UUaaUUaaUUaa. Miten äkkiä meistä tulee muuta. Meistä tulee. Ikään kuin jotain kuoriutuisi.\n”Minusta tuli voimakas juusto”, toteaa raastava saksalaismies.\nSaksalaiset sanovat vahingossa englanniksi ”become”, vaikka eivät tarkoita joksikin muuttumista, vaan jonkin saamista. Virhe ilahduttaa: he tulevat siksi mitä saavat. ”Minusta tuli pomppulinna!” huutaa naapurin tyttö.\nEdesmennyt isäni istui usein kolmiomaisessa risti-istunnassa vasen jalka maassa, oikean jalan nilkka vasemman polven päällä, pidellen kädellään nilkasta kiinni. Se oli sitä aikaa, kun miehet eivät vielä uskaltaneet istua reidet tiukasti ristissä kuin naiset. Asento näyttää rennolta, mutta urheilusukan resorin kuristaman nilkan ympäri kiertyvät sormet kielivät ankarasta puristuksesta, kuin istuttaisiin Ari Vatasen kyydissä Suurajojen pikataipaleella eikä anoppilassa marmorikakun ääressä.\nHautajaisten jälkeen makasin öisin valveilla ja mietin hänen mätänemistään. Jos pidin päivisin housuja, asetuin kolmiomaiseen ristiin ja pitelin nilkastani kiinni. Jos pukeuduin hameeseen, istuin reidet kiinni toisissaan, unohdin Ari Vatasen ja suuhun ropisseen hiekan.\n2. SATEEN EDELLÄ\nKyyhöttäminen ja sijaistoiminnot\nJos joskus valittaisiin kiihtyneen kyyhöttämisen maailmanmestari, kultamitalin ansaitsisi puuhun ponnistanut, mutta loikassaan epäonnistunut kissa. Kissaa kismittää, kun se jää alakynteen painovoiman edessä, mutta tappiota ei sovi näyttää. Se suuntaakin salamannopeasti katsojan huomion varpaidensa väliin ja aloittaa rauhallisen puhdistusoperaation kuin mitään ei olisi tapahtunut.\nMyöskään sateen edellä kotipihaan ilmestyvä kissa ei myönnä olevansa luonnonvoimien armoilla. Kun ensimmäiset pisarat alkavat tipahdella, kastumisen uhka usuttaa käpälät leppoisaan raviin. Matkalla kuitenkin pysähdytään nuolaisemaan hartioille pudonnut vesipisara muina kissoina kuin mitään kummempaa ei olisikaan meneillään. Vain luimistuvat korvat kielivät siitä, että on tarve syöksyä äkkiä suojaan – eikä sittenkään. Kiihtynyt kyyhöttäminen ilmentää jotain sellaista, josta runoilija Erkka Filander kirjoittaa Torso-kokoelmassaan:\nSisäisen, kiristyvän liikkeen\nja ulkoisen, vuolaan paikallaanpysymisen\nTältä näyttää kesken liikkeen jähmettynyt massa: voittajan muinaiset lihassyyt jatkavat impulssejaan marmorisen atleettipatsaan uumenissa, tuulettavan Timo Jutilan edessä värjöttelee televisioruudun sinertämiä naamoja. Sadattuhannet pikselöityvät kauppatorilla. Kirjaimista koostuva muistikuva mätkähtää alas puusta.\nMuinaisen marttyyrin aivotärähdys tai atleetin selkäytimeen valunut voima on museossa enää väritön patsas. Nenän kohdalle murtunut aukko ammottaa tyynen valkeana ja kivuttomana. Ja silti puuttuvat osat herättävät katsojissa aavesärkyä.\nKuolevaisille on korkein onni\nse mikä ei päivän mukana mene,\nkirjoitti Pindaros Olympian kisoja ylistävässä oodissaan n. 500 vuotta ennen ajanlaskun alkua. Jos torsoa tarkkailee pitkään, tuntee omassa ruumiissaan hävinneen osan, sen näkymättömän asennon joka lepää murusina maassa.\nTutinan vastainen notkuminen\nPakkassää ei houkuta notkumaan kulmilla. Myös matkanteko käy raskaaksi, enemmän iloitaan perille pääsemisestä. Tulee mieleen hotkiva koira, joka nauttii ruuastaan vasta kun se on mahassa. Sieltä ei kukaan voi sitä enää vohkia. Sitten joutaa jo lepäämään: joutavan koiran tassut notkahtavat.\nLämpimistä pehkuistaan ulos pakotetut ihmiset kokoontuvat asemille ja toreille, pahvin ja kahvin tuoksut muistuttavat toisiaan kertakäyttömukeissa. Kohoaa lohdun nostatus, kalsean päivän aurinko teollisuusalueen kattojen yllä ja vauvan lämmin röyhtäys höyryää vasten äitiä, riippuvainen asento. Tulevaisuudessa siintää kynsiään järsivän junamatkustajan hätä. Asemalaiturilta silmiin osuu paikallaan notkuvia topattuja säkkejä. Säkkien sisällä tutisevat polvet haraavat tutinaa vastaan: ”Ei tässä mitään”.\nVoimme vain kuvitella kuinka aurinko paistaa toisten ikkunoista sisään, katsella elämän merkkejä, keneen osuu juuri nyt? Latuja Hämeenlinnassa, jäniksen jälkiä Jämsässä, rupia päässä tai Kouvolassa kuin kouvolalainen sekakäyttäjä joka kuluu asemalla. Polvet voivat notkahtaa, mutta ne kannattavat.\nIhmiset puhuvat venäjää ja ruotsia, Gigantin edessä joku on näkevinään mustalaisnaisen hameen alla moottorisahan. Mietin Napoleonin aikaista Suomea, Kustaa III:n leiriä ja Katariina Suurta. Oliko kuninkaan leirissä Liikkalan pellolla soppatykkiä? Mitä suurta Katariinassa olikaan?\nKeinahtelu, pinnanalainen aaltoilu\nTakakenossa keikkuen kelpaa pyörittää posetiivin kampea. Korvat aavistelevat sirkustunnelmaa ja päivänpaistetta. Markkinaviisujen harmittomuuden läpi kuitenkin kuultaa kylmä, aavemainen klangi: koje vieraannuttaa soiton ”soittajasta”, joka ei varsinaisesti edes soita, vaan veivaa kuin mekaaninen nukke. Posetiivin uumenissa piilee jotain elotonta, joka manataan henkiin aina kun kampea pyöritetään. Vaikutelma muistuttaa tv-komedioita, joiden taustalla käytetään kauan sitten äänitettyä, nyt jo kuolleiden ihmisten tyrskähtelyä.\nEnsimmäinen posetiivari Martin Lehmann tuli Suomeen Saksasta vuonna 1830 marakattinsa kanssa, jota hänen kotimaassaan kutsuttiin sanalla ”Meerkatze”, ”merikissa”. Kaupan oli onnenlehtiä, mesileipää ja riikinkukonsulkia.\nOnnenlehdistä sai lukea ennustuksia ja viisauksia, kuten sen että ”sateenkaaren päähän voi osua tietämättään”. Kalliimmissa oli kuviakin mukana. Talvisin parta huurtui, peltimuki helisi marakatin palelevissa sormissa, vapina sai onnenlehdet varisemaan. Mutta päälaella keikkuvan fetsin alla haavekuvat keikkuivat aivoissa kohti Lyypekin satamaa, missä meri aaltoili sulana.\nRaahaaminen ja raahautuminen\nIhminen voi olla hyvällä tai pahalla tuulella, ankaralla, hartaalla, leikkisällä, anteliaalla tai happamalla tuulella. Joskus myös kovalla tuulella tai vastatuulella, vaikkei kukaan sano niin. Tuulisella ilmalla joutuu ponnistelemaan. Kova tuuli nostaa tukan pystyyn ja saa veren kiertämään. Jotain hurjaa ja villitsevää on pohjoistuulen puhurissa risusavotan keskellä, kun raahaa isoa karahkaa ja joku näkymätön nykii sitä päinvastaiseen suuntaan.\n”Päällä”, ”tuulella”: kuin pään läpi puhaltaisi. Millaisella päällä ihminen on, jos hän on luoteistuulella tai kaakkoistuulella? Jos joku pysyy tyynenä, onko hän silloin millään tuulella?\nKesällä 1505 nuori Martti Luther pujotteli Erfurtin iltakellojen kumussa nokkosten ja ohdakkeiden halki, sitten pellavapellon poikki ja lehmipolkua pitkin laitumella kasvavan ison tammen alle pitämään sadetta. Kiivastunut taivaallinen Isä täräytteli vasamiaan maahan. Martin mielessä kajastivat Kristuksen oikeasta korvasta versovat liljat, jotka kuulostelivat lunastettuja sieluja, ja vasemmasta korvasta kasvava miekka, jolla Kristus kuulosteli niitä, jotka tempaistaan tukasta kiskomalla haudoistaan iankaikkiseen ja iankaikkiseen ja iankaikkiseen tuskaan.\nMartti polvistui lehmiaitauksen sontavelliin ja kokeili, tulisiko Pyhä Anna hänen turvakseen. – Anna! Anna minun vielä elää! Jos tästä selviän, ryhdyn munkiksi, hän rukoili.\nLehmät ovat pyhän lupauksen ainoat todistajat. Mutta koska Lutherin henki säästyi, hän piti lupauksensa, keskeytti lakitieteen opintonsa ja ryhtyi munkiksi isänsä vastustuksesta huolimatta. Isä ei antanut koskaan anteeksi, vaan alkoi puhua haisevan henkensä voimalla siitä, kuinka kelvoton poika murskasi kaikki hänen toiveensa yhden salaman iskemän päähänpiston tähden. – Minä en tehnyt mitään! poika vannoi. – Sana teki kaiken. Sillä hetkellä kun polvistuin sontaan, Sana teki minusta sen, joka sanan painamaksi maahan kuvitellaan.\nSääasentoja "> Tweet


Tarpeettomalla matkustamisella tarkoitetaan esimerkiksi vapaa-ajan matkoja. Ulkoministeriön maakohtaisissa matkustustiedotteissa(avautuu uuteen ikkunaan) matkustussuositukset voivat olla tätäkin voimakkaampia, esimerkiksi sodan tai muiden turvallisuustilanteeseen vaikuttavien syiden takia. Jokaisella on kuitenkin oikeus lähteä maasta, ellei tätä oikeutta ole lakiperusteisesti rajattu ja matkustuspäätöksen tekee aina matkailija itse.\nJos oma matka on välttämätön, on silti muistettava, että tilanne eri maissa voi edelleen muuttua nopeasti ja yllättää: paikalliset karanteenimääräykset, liikkumisen rajoitukset, liikenteen vaikeutuminen, maasta poistumisen rajoittaminen, terveydenhoidon saatavuuden heikkeneminen, palveluiden sulkemiset, mukaan lukien ruoan saatavuus, koskevat kaikkia. Maahan pääsy voi olla rajoitettua ja ajantasaiset maahantulosäädökset tulee tarkistaa aina kohdemaan viranomaisilta, esimerkiksi maan lähimmästä edustustosta(avautuu uuteen ikkunaan).\nSuomen ulkomaanedustustot päivittävät verkkosivuilleen(avautuu uuteen ikkunaan) ja sosiaalisen median kanavilleen ajankohtaista tietoa koronavirustilanteen vaikutuksista matkailuun.


Liiketoimintaasi kehittävät integraatiot ja APIt | Alfame\nLiiketoimintaasi kehittävät integraatiot ja APIt\nAlfamen integraatio- ja API-ratkaisut\nToteutamme liiketoiminnalle kriittisiä integraatio- ja API-ratkaisuja, joissa kyse ei ole vain järjestelmien kytkemisestä toisiinsa. Prosessiohjatuilla integraatioilla rakennamme kokonaisuuden, jonka avulla automatisoit ja kehität liiketoimintaanne, ja datasi on oikeassa paikassa, oikeassa muodossa. Mikropalveluarkkitehtuurin periaatteita noudattaen mahdollistamme nykyaikaiset API-ratkaisut.\nTässä tyypillisiä haasteita, joita ratkaisemme:\njärjestelmien yhteentoimivuuden parantaminen\nturvallisuus- ja tietosuojatasojen nostaminen\nanalytiikan ja koneoppiminen rakentaminen\nintegraatioiden kustannustehokkuuden parantaminen\nliiketoiminnan esteiden ja käsityön vähentäminen\nintegraatioiden seurannan ja valvonnan parantaminen\nkäyttövaltuuksien jakaminen ja hallinnointi.\nEmme ole naimisissa yksittäisten teknologioiden kanssa, vaan rakennamme kokonaisuuden, joka nostaa kannattavuutenne kulmakertoimen nousuun.\nOlipa tarpeesi sitten iso integraatiouudistus tai yksittäisen toiminnon tehostaminen, voit olla varma, että me sitoudumme yhteiseen haasteeseen kanssasi. Vankkaan arvopohjaamme nojaten ja kokeneessa tiimissä toimien rakennamme kokonaisuuden, joka tuo teille tulosta. API-maailma on meille tuttu, ja siksi pystymme takuulla auttamaan liiketoiminnallisten haasteidenne kanssa!\nSaat käyttöösi laajan osaamisen esimerkiksi näissä teknologioissa:\nEmme myöskään hötkyile antamaan turhia lupauksia, vaan hifistelyn sijaan toteutamme innovatiivisia integraatioita, jotka nostavat liiketoimintanne kilpailuetua ja -kykyä. Suoraselkäisellä otteella ja tekemisen meiningillä varmistamme nopeat tulokset, jotka tuovat lisäarvoa teille. Me uskomme siihen mitä teemme ja siksi myös myönnämme työllemme 100 % tyytyväisyystakuun!\nBlogi: Ratkaisuna Dell Boomi, osa 1: Liiketoiminnalle nopeita hyötyjä ja varaa skaalautua\nVerven talousjärjestelmän integraatiot toiminnan laajentuessa\nBlogi: APIen avulla ponnistat mikropalveluarkkitehtuuriin


Upo E liesituulettimen rasvasuodatin | Suodattimet | Kosute Oy\nVaraosat» Liesituulettimet» Suodattimet»\nUpo E liesituulettimen rasvasuodatin\n43.11 € / kpl, kun ostat vähintään 2 kpl samanlaista tuotetta\n41.91 € / kpl, kun ostat vähintään 3 kpl samanlaista tuotetta\n40.72 € / kpl, kun ostat vähintään 4 kpl samanlaista tuotetta\nMyymälä 3 kpl heti\nAlkuperäinen Upo liesituulettimen rasvasuodatin,1 kpl, metallinen, puristetut päät\nSuodattimen mitat: n. 36,0 x 25,3 cm\nKestää astianpesukoneen pesua\nProduct (Art.No.) Type Model\n000000000000178038 F223 CH040-B -STAINLESS 60 CM\n000000000000402086 F222 6000 -WHITE 60 CM\n000000000000402087 F222 CH040 -WHITE 60 CM\n000000000800000735 Accessories Accessories -Accessories\n000000000900000001 200 6022 -WHITE 60 CM\n000000000900001904 F210 7022 -WHITE 70 CM\n000000000900001905 F210 5022 -WHITE 50 CM\n000000000900001906 F211 2110 -WHITE 70 CM\n000000000900001907 F211 E6023-FI / 2110-SE -WHITE 60 CM\n000000000900001908 F211 E5023 -WHITE 50 CM\n000000000900001914 F222 CH050 -WHITE 70 CM\n000000000900001917 F222 CH040 / 861 -WHITE 60 CM\n000000000900001919 F240 6029 -WHITE 60 CM\n000000000900001920 F240-16 5029 -WHITE 50 CM\n000000000900001921 F251-17 6031 -WHITE 60 CM\n000000000900001922 F251-17 5031 -WHITE 50 CM\n000000000900001923 F253 6042 -WHITE 60 CM\n000000000900001924 F253 E5042 -WHITE 50 CM\nElisa V. 23.1.2021\nJuuri sopiva, hieman ohuempi kuin alkuperäinen, mutta ihan hyvä.\nAntti R. 25.9.2020\nHyvä tuote. Firmasta myös vastattiin nopeasti tuotteeseen liittyviin kysymyksiin.\njorma K. 4.6.2020\nTuotetta en ole päässyt vielä kokeilemaan. Hyvältä näyttää toivottavasti on sopiva. Toimitus kesti viikon ennenkuin meni keräykseen. Oisko sittenkään jollen olisi ottanut seurantaan. Postin toimitus kesti toisen viikon Jyväskylästä Helsinkiin. Elikkä yli 2viikkoa tilauksesta ennenkuin paketti asiakkaalla.\nAsiakaspalvelija Joni J. 8.6.2020\nHei Jorma, olitte tilanneet suodattimen ennakkolasku maksutavalla. Toimitusehdoissa oli aikasemmin kerrottu Ennakkolaskun maksusuorituksien tarkistuksen kestävän viikon. Olemme muuttaneet maksusuoritusten käsittelyn nyt joka toiselle arkipäivälle, pahoittelemme toimituksen viivästymistä. Postin osalta korona tilanne on hidastanut toimituksia.\nHelena H. 14.5.2020\nHienoa, että löytyi kaipaamani tuote. Entinen oli rispaantunut pesuissa niin, että siitä alkoi karista metallia liedelle. Sen estämiseksi aloin laittaa metallisen rasvasuodattimen alle kuitukankaisen, kertakäyttöisen suodattimen. Hyvin tuntuu tuuletin silti vetävän. Niinpä aion jatkaa tätä kaksinkertaista suodatusta, koska se myös vähentää pesutarvetta. Kiitos vielä Kosutelle nopeasta toimituksesta!\nKatriina K. 14.4.2020\nTiesin mitä tilaan. Palvelu on todella nopeaa ja asiallista!\nMeeri L. 25.12.2019\nErittäin käytännöllinen, esim. voi pestä astianpesukoneessa ja on pitkäikäinen. Olen erittäin tyytyväinen tuotteeseen.


Suomen tiedustelija sen tajusi: ”Afgaanit tiesivät, että länsimaiset olivat vain käymässä” – verkkouutiset.fi\nTalebanit palasivat 20 vuoden jälkeen valtaan Afganistanissa. LEHTIKUVA / AFP Aamir Qureshi\nJuha-Pekka Tikka | 16.09.2021 | 23:57 - päivitetty 17.09.2021 | 00:11\nSotilastiedustelija majuri Timo Lieneen (1971-2018) muistelmakirja Irtoviiksimies – Erään suomalaisen sotilastiedustelijan elämä (Kustannus Oy Suomen mies) ilmestyi puoli vuotta Lieneen kuoleman jälkeen syksyllä 2018.\n”Suomen salaisimmissa töissä” uransa tehnyt mies oli urallaan myös Afganistanissa. Irtoviiksimies sisältää jonkin verran analyysia maasta.\nTalebanien valtaanpaluun jälkeen voi todeta, että tiedustelijan kaikki näkemykset maasta osuivat kohdalleen.\nSeuraavassa on eräitä kirjan Afganistania käsitteleviä kohtia:\n”Osa väkivallanteoista oli erilaisia pommi-iskuja. En unohda koskaan erästä tapausta, jossa lähes 200-kiloinen autopommi räjähti basaarissa. Suolia ja ihmisen kappaleita oli seinillä, lyhtypylväissä ja kaikkialla ympäristössä jopa korttelin päässä tapahtumapaikasta. Olin silloinkin kontingentilta salaa tiedustelupuolen hommissa (Kabulin) keskustassa enkä voinut kertoa olleen lähellä tapahtumapaikkaa iskun tapahtumishetkellä. Kaupungin ilmapiiriä kuvaa se, että seuraavana päivänä räjähdyksen aiheuttama kraatteri oli peitetty ja ympäristö pesty, ja meluisa kaupankäynti jatkui basaarissa kuin mitään ei olisi tapahtunut.”\n”Isoa kuvaa hahmotellessani pohdin paluulennolla Suomeen muun muassa oopiuminviljelyn kasvua ja siihen liittyviä rahavirtoja, afgaanien vuosisataista taipumusta nousta ennemmin tai myöhemmin maassaan olevia ulkomaisia sotilaita vastaan, maan uuden johdon korruptoituneisuutta ja keskushallinnon heikkoutta. Olin jo kesän 2002 aikana vakuuttunut siitä, että mikäli ISAF-operaatio jatkuisi muutamaa vuotta pitempään, päättyisi se tapioon.Näkemykseni ei ollut todellakaan suosittu prikaatin esikunnassa ja jouduin usein väittelyyn asian tiimoilta. Minua huoletti eniten se, ettei länsimaisilla joukoilla ollut tiekarttaa strategisine tavoitteineen, joiden täytyttyä maasta oltaisiin voitu poistua kunnollisesti. …joukkoja vain lisättiin ja lisättiin, vaikka vastustaja veti kaikessa rauhassa henkeä Afganistanin ja Pakistanin välisellä luoksepääsemättömällä raja-alueella.Arvelin, että aloite siirtyisi muutamassa vuodessa islamisteille. Pääesikunnan tiedusteluosaston analyysikeskuksessa pitämässäni loppubriefissä herätti hämmennystä ja vastakommenttejakin, mutta pidin pääni vaikka minulle kerrottiin talibanien tulleen murskatuiksi ja Yhdysvaltojen operaation sekä ISAF:in onnistuneen siihen mennessä mainiosti.”\nLiene kertoo yrittäneensä verrata tilannetta maailman vahvimpaan mieheen ja sääskiin. Alastomana suolla oleva voimamieskään ei pystyisi tappamaan niitä kaikkia.\nAfganistanin ihmisiä hän kuvailee näin:\n”Yksi tyypillinen piirre oli, että sotaan ja kovaan elämään tottuneet afgaanit pyrkivät aina olemaan voittajan puolella ja valitsemaan puolensa pragmaattisesti ja oikealla hetkellä. Kaikki keskeiset valtakunnalliset ja alueelliset voimahahmot pikkutekijöistä puhumattakaan omasivat lähes aina mitä ristiriitaisimman taustan, johon sisältyi useitakin puolenvaihdoksia. Esimerkiksi presidentti Karzai oli entinen talibani, jota toki yritettiin peitellä. Toinen merkittävä seikka oli, että feodaaliyhteiskuntana kunniakysymykset oivat tärkeitä ja vääryyksien sukupolvet ylittävä kostaminen oli itsestäänselvyys, jossa ei kaihdettu verenvuodatusta.”\n”Sen ymmärsin jo ensimmäisellä reissullani vuonna 2002, että tappamalla vastustajia ei Keski-Aasiassa vastarinta murrettaisi, sillä kostokeskeisessä afgaanikulttuurissa vastustaja itse asiassa usein vain vahvistuu tappioistaan suvun kunnian edellyttäessä kaatuneen taistelijan kuoleman kostamista, ellei vastarinnan perussyitä saada poistettua.”\n”Maahan kaadetuista miljardeista dollareista huolimatta minulle oli selvää, ettei afgaaniarmeija tulisi kykenemään siihen, mihin hyvin koulutetut ja varustetut länsimaiset sotilaat eivät kyenneet, eli murskaamaan vastarinnan, joka voimistui voimistumistaan.”\n”Olin varma, että jonkinlainen temppulista oli olemassa, jotta sadat (Afganistanin) kunnat oli jo saatu varjohallinnon alaisuuteen.”\n”Väestö ei koskaan tukenut koko sydämestään Afganistanin hallintoa tai sen korruptoituneita poliisi- ja asevoimia, vaan se tukeutui ikiaikaiseen tapaan heimopäälliköihin ja erilaisiin voimahahmoihin, jotka saivat huomattavia tuloja esimerkiksi huumetuotannosta. Surullinen tosiasia oli, että paikallisia suojelivat tehokkaimmin paikalliset epäviralliset valtarakenteet kuin viralliset voimankäyttäjät. Lisäksi afgaanit tiesivät, että länsimaiset joukot olivat vain käymässä, ja niiden poistuttua väestön tulisi itse kohdata haasteensa.”\nTiedustelija Suomesta esti omin päin mellakat Afganistanissa (VU 28.10.2018)\nHän oli Suomen salaisimmissa töissä – laitoksesta kerrotaan ensi kertaa (VU 28.10.2018)\nLomalukemista, joka jätti henkilötarinanakin jollain tapaa sanattomaksi. Tarvii vähän sulatella, hieno kirja. #timoliene #irtoviiksimies #rip pic.twitter.com/FrJk8lly7m\n— Jaakko Heikkilä (@hindersby) July 14, 2021\nUrsula von der Leyen: EU:n pitää varmistaa, että EU-laki pätee Puolassa\nEU-komissio selvittää, mihin toimiin se ryhtyy Puolan perustuslakituomioistuimen linjauksen vuoksi.\nPS haluaa ryhtyä purkamaan EU:ta\nPuolue löytää silti asioita, joissa EU:n ”joukkovoimasta” on hyötyä.\nTaleban uhoaa: Kukistamme ISIS:n pian\nApulaisministerin mukaan Isis on pelkkä päänsärky, ei uhka.\nNuori ukrainalaispoliitikko kuoli taksiin\nKorruptiota tutkinut Anton Polyakov sai sydänkohtauksen, arvioivat viranomaiset.\nNäin USA:n toimittamia aseita myydään Afganistanin asekaupoissa\nAsekauppiaiden bisnes kukoistaa Talebanilta hankittujen amerikkalaisaseiden ansiosta.\nKaru venäläisarvio: Nobel-komitealla ei ollut rohkeutta\nHistorian professori olisi antanut rauhanpalkinnon Aleksei Navalnyille.


Kestävä joulu – ilmastoystävälliset joululahjavinkit - Motiva\nJoulun lahjastressin voi helposti ohittaa Kuluttajien energianeuvonnan joululahjavinkeillä. Lahjan saajan lisäksi näistä lahjoista on iloa myös ympäristölle, sillä olemme valinneet lahjaideoiksi sellaisia tuotteita ja palveluita, jotka ovat kestäviä ja ilmastoystävällisiä. Poimi tästä ideat ja paketoi hyvää joulumieltä.\nHemmottele kotimaisilla herkuilla\nAnna lahjaksi vaikkapa ihania kotimaisia marjahilloja, marjamakeisia, kuivattuja sieniä tai kalasäilykkeitä. Itse tehty on aina parempaa!\nKääri pakettiin lämpöä\nLaadukas kaulaliina, lapaset tai villasukat ilahduttavat lahjansaajaa pitkään lämpimästä muistamisesta.\nRuoki lasten luovuutta\nHyville askarteluvälineille on aina käyttöä. Valitse hyvälaatuisia ja turvallisia värikyniä, pieniin käsiin sopivat sakset, liimaa, paperia ja kartonkeja.\nMuista sukusi senioreita itsenäisyyspäivänä\nJuhlapäivänä on aikaa ilahduttaa suvun vanhimpia. Istahda seuraksi, katso yhdessä linnan juhlat tai soita kiireetön puhelu kauempana asuvalle seniorille.\nMieti, miten voisit tänä jouluna auttaa vähävaraisempia. Joululahjoituksia kerääviä järjestöjä löydät internetistä.\nLupaa aikaa & apua\nKaipaako ystäväsi apua lastenhoitoon tai ikääntyvä naapuri apua kauppakassin kantoon? Askartele lahjakortti, jossa lupaat aikaasi ja apuasi sitä kaipaavalle. Annat vastaanottajalle tuplasti iloa: lahjalupauksen saadessaan ja lahjan lunastaessaan.\nPistäydy pöyhimässä kirjapinoja antikvariaatissa. Voit löytää herkullisia ja yllätyksellisiä kirja- tai levyaarteita edullisesti.\nOsaavat kädet töihin\nMoni ikääntynyt kaipaa apua käytännön askareissa. Käy esimerkiksi vaihtamassa vanhat lamput energiapiheihin ledeihin tai puhdistamassa ilmalämpöpumpun ja ilmanvaihtokoneen suodattimet. Voit opastaa myös älylaitteiden käytössä.\nSuvun teineille voi olla haastava keksiä mieleistä ja kestävää lahjaa. Testaa tänä vuonna lautapeli-iltaa, kutsu mukaan pakohuonepeliin tai haasta kokeilemaan kanssasi jotain uutta liikuntaharrastusta. Yhdessä tekeminen ja kokemuksien jakaminen on arvokkain lahja.\nKalapöydän kaveriksi kuuluu saaristolaisleipä. Tästä ohjeesta syntyy kolme leipää, lahjaksikin jaettavaksi – lähes itsestään.\nKatso herkullinen resepti:\nSaaristolaisleipä – resepti (pdf) (273 KB)\nJakamatonta huomiota lapsille\nKaappaa tuttavaperheen pienokaiset mukaasi taidenäyttelyyn tai uimahalliin. Lapset nauttivat ja vanhemmat saavat hetken aikuisten omaa aikaa.\nYllätä ystävät Tapaninpäivän brunssilla. Varaa ruokalistalle maukkaita kasvisruokia ja hyödynnä juhlapöydän rippeet kekseliäästi uudessa muodossa. Tuunausvinkkejä löydät hävikkiruokaresepteistä ja uusia ideoita esimerkiksi kasvisruokiin erikoistuneista blogeista.\nKoettavaa koko vuodeksi\nMuseokortti on taiteen ystävän paras lahja – katsottavaa ja koettavaa riittää kokonaiseksi vuodeksi.\nIlta elokuvissa, yhteinen teatteriretki tai lippu suosikkibändin keikalle katkaisee arjen. Ja yhdessä se on antoisampaa!\nStressitön joulu yhdessä\nYhdessä tehty joulu on lahja kaikille. Kokoa sukua ja ystäviä yhteen ja valmistelkaa juuri omannäköinen ja -makuinen juhla ilman turhia ennakkopaineita. Vähemmän on enemmän, sillä hyvä joulumieli syntyy jakamisesta, läheisten lämmöstä ja rauhallisesta mielestä. Levollista joulua!\nSivua päivitetty viimeksi 4.12.2018


Ruokalistasta taulu - Mun kummallinen elämä! | Lily.fi\nSisustus Matkat Itse tehty\n19.2.2017 07:00 kirsihannele\tMun kummallinen elämä!\nKun olin ensimmäistä kertaa Hollannissa, oleilin loman aikana suurimman osan Haagissa ja vain päivän Amsterdamissa. Amsterdamiin piti päästä vielä tutustumaan paremmin uudestaan, joten sinne mentiin sitten miehen kanssa seuraavalla kerralla koko loma-ajaksi. Ihana maa se on, lähellä, mutta erilainen. Huumeita vapaasti baareissa. Hinnastot niille seinillä ihan reilusti vaan esillä. Ilotyttökadut; naiset alasti näyteikkunoissa. Meikäläisessä suuri myötähäpeän tunne....Jotkut olivat oikeasti vanhoja naisia.\nTakaisin siihen ekaan matkaan ja Haagiin. Tokihan siellä syömässäkin käytiin. Yhdessä ravintolassa oli niin isot annokset hintaan nähden, että ajattelin ottaa yhden ruokalistoista kotiin ja tehdä siitä taulun. Keittiön seinälle ruokalistasta taulu. Kiva ajatus. Samalla menee matkamuistosta. Siinä päällä on tuollainen pleksimuovi, joka heijastelee valoa, ei anneta sen häiritä kuvissa.\nMyrkynvihreisiin kehyksiin sen laitoin, mutta koska kehysten väri oli niin synkkä, maalasin ne valkoisiksi ja vähän hiomapaperilla hioin kuluneen näköisiksi. Ihan kiva tuli, ainakin omasta mielestäni. Tämä jos mikä on kierrätystä ja halpaa...halpa ja yksilöllinen myös matkamuistoksi!\nAikaisemmin tein paperipussista taulun. Siitä kirjoitin jutun tänne. Ihan hauska sekin taulu.


Ikä ja rauta eivät paina – Veikko Männistö tavoittelee voimanoston EM-mitalia | Kangasalan Sanomat\nIkä ja rauta eivät paina – Veikko Männistö tavoittelee voimanoston EM-mitalia\nVeikko Männistö osallistuu voimanoston EM-kisoihin, jotka käydään Tampereella.\nKangasalalainen Veikko Männistö tavoittelee mitalia voimanoston EM-kisoista, jotka pidetään Tampereella 16.–19. lokakuuta.\nMännistö on monien SM-kisojen ja kansainvälisten arvokisojenkin konkari. Hän kilpailee masters 4 -ikäluokassa.\nVuonna 1940 syntynyt Männistö kisaa painoluokassa -105 kiloa. Hän antaa melkoisesti ikätasoitusta kilpakumppaneilleen, sillä muut sarjaan ilmoittautuneet ovat 6–9 vuotta Männistöä nuorempia.\nNeljänneltä sijalta haastajana kisaan lähtevä Männistö ei rankingissa ole kaukana pronssista. Sarjassa tullaan käymään tiukka taisto mitaleista.\nTesoman Palloiluhallissa järjestettäviin kilpailuihin on ilmoittautunut lähes 300 nostajaa. Suomen maajoukkueessa on viitisenkymmentä urheilijaa, joista 8 asuu Pirkanmaalla.\nMaratoonari vaihtoi rautoihin\nEero Niemelä 8.10.2019 kello 18:28\nTampereella 16.-19.10. kisataan penkkipunnerruksessa, ei voimanostossa.\nKimmo Pyykkö –museo avautuu tiistaina – Jussi TwoSevenin näyttely jatkuu koko kesän\nVesaniemen melontaradan käytöstä uusi sopimus


Doryssa Seaside Resort - Samos - Elämää ja Matkoja matkablogi - travel blog\nMatkasimme Samokselle syyskuun alussa ja aurinko helli meitä koko viikon. Majoituimme Doryssa Seaside Resortiin, joka on Finnmatkojen valikoimassa Blue Village hotellina. Doryssa Seaside Resort tunnetaan yhtenä Samoksen parhaimmista hotelleista ja paikallisena hotelliluokituksena sillä on 5 tähteä ja Finnmatkojen hotelliluokituksena 4+. Omalla rannallaan Doryssa Bayssa sijaitseva hotellialue jakaantuu kahteen osaan: Seaside- ja Village-osioihin, joissa on kummassakin omat ravintolat ja näitä molempia alueita palveleva vastaanotto sijaitsee omassa rakennuksessaan. Saapuessamme hotelliin henkilökunta oli vastaanottorakennuksen terassilla tervehtimässä ja tarjoamassa kylmää appelsiinimehua, joka maistuikin kuumana päivänä ennen sisäänkirjautumista.\nDoryssa Seaside Resortin vastaanottorakennus Photo copyright Elämää ja Matkoja\nDoryssa Seaside resortin vastaanotto. Photo copyright Elämää ja Matkoja\nOleskelutila vastaanottorakennuksessa. Photo copyright Elämää ja Matkoja\nVastaanottorakennuksen baari. Photo copyright Elämää ja Matkoja\nSeaside-osio on tavanomainen hotellialue, jossa majoitutaan kolmikerroksisen rakennuksen hotellihuoneisiin ja sieltä löytyy perhehuoneita jopa 6 henkilölle. Uima-altaat ja aktiviteetit ovat tällä alueella. Aikuisille ja lapsille on omat altaansa ja allasravintola sijaitsee uima-altaiden ja rannan välissä.\nUima-altaat sijaitsevat Seaside alueella rannan tuntumassa. Photo copyright Elämää ja Matkoja\nVillage-osio on kreikkalaisen kylän tyyliin rakennettu alue, jossa on asuinrakennusten lisäksi creperie, kahvio (kafeneio), kauppoja, kirkko ja kyläaukio. Talot on rakennettu perinteitä kunnioittaen ja Samoslaisia taloja mallina käyttäen. Rakentamisessa on ollut mukana paikallisia artesaaneja. Hotellihuoneet ovat pienrakennuksissa, jotka ovat joko yksi tai kaksikerroksisia.\nDoryssa Seaside resortin Village-osion viihtyisä aukio, jossa on kahvila, Creperie, kauppoja sekä kirkko. Photo copyright Elämää ja Matkoja\nVillagen aukion Creperie. Photo copyright Elämää ja Matkoja\nDoryssa Seaside resortin alue on hyvin hoidettu, tässä kuva Villagessa sijaitsevan hotellihuoneen sisäänkäynnistä. Photo copyright Elämää ja Matkoja\nAlueella on runsaasti hyvinhoidettuja istutuksia. Photo copyright Elämää ja Matkoja\nVillagen kirkko Agia Marina sisältä. Photo copyright Elämää ja Matkoja\nKirkon seinillä ja katossa on bysanttisia maalauksia. Photo copyright Elämää ja Matkoja\nMajoittauduimme Village-osaan 4 henkilön huoneeseen, jossa oli parivuode sekä lapsilta jippii-huutoja kerännyt kerrossänky. Kylpyhuoneessa näkyy Samoslaisen perinteen kunnioitus pelkistetyssä ja melko askeettisessa tyylissä. Kylpyhuoneen vesikalusteet ovat laadukkaat (esim. hanat Grohen mallistosta) ja toimivuudesta ei ole tingitty. Vaatekomerot ovat eteiskäytävällä, josta on myös käynti kylpyhuoneeseen ja komerolla käynti vaati sovittelua muuhun liikenteeseen, sillä ulko-ovi aukeaa sisäänpäin. Myös huoneen tekstiilit ja patjat ovat laadukkaat ja kylpyhuoneessa on kreikkalaista luonnonkosmetiikkaa (suihkusaippuaa, vartalovoidetta, palasaippuaa) sekä suihkulakkeja + vanity-kitejä (vanupuikkoja, vanulappuja, kynsiviila). Huone siivotaan päivittäin ja siivoojat ajoittavat käyntinsä niin, etteivät he häiritse. Huoneessa on oma pieni terassi jossa on pöytä sekä kaksi tuolia. Lasisen parvekkeen oven ulkopuolella on vielä puiset sisältä lukittavat säleovet, joten halutessaan lasiovea voi pitää illalla auki. Ilmastointi on säädettävä ja se kytkeytyy pois parvekkeen oven ollessa auki. Äänieristys huoneessa on hyvä – mukavat seinänaapurimme totesivat lastemme olevan niin hiljaisia… hetkeä ennen tätä käynnissä oli ollut junioreiden tyynysota, eikä tämä ollut kuulunut seinän taakse lainkaan! Ja näinhän se oli, etteivät äänet naapureista meitäkään häirinneet ja muutoinkin koko Village-alue oli ihanan rauhallinen! Oikeastaan eniten ääntä ja meininkiä oli allas-alueella allasjumpan yms. aikaan, mutta plussaa Doryssalle siitä, ettei musiikki huuda ämyrit suorina jatkuvasti.\nDoryssa Seaside Villagen huone 2 aikuiselle ja 2 lapselle. Kuva Finnmatkat\nKylpyhuoneen pelkitetyssä tyylissä näkyy Samoslaisten perinteiden kunnioitus. kuva Finnmatkat\nVillagen ravintola on rannan läheisyydessä viheralueen reunalla ja siellä oli mukava nauttia ateriat katetulla ulkoterassilla. Meillä oli puolihoito, johon kuului aamiainen sekä päivällinen buffesta. Valinnanvaraa oli hyvin ja ruoka oli todella hyvää. Päivällisellä oli aina paikallisia herkkuja ja myös kasvissyöjälle oli hyvin vaihtoehtoja. Täydet pisteet kokille ja koko ravintolan erittäin mukavalle henkilökunnalle!\nVillage ravintolan katetulla ulkoterassilla oli mukava nauttia ateriat. Photo copyright Elämää ja Matkoja\nVillagen buffe-ravintola, tässä valmistellaan tilaa lounasta varten. Photo copyright Elämää ja Matkoja\nLounasvieraita odotellessa paikat kuntoon, valitettavasti keittiöstä tulevaa tuoksua ei kuvaan voi taltioida. Photo copyright Elämää ja Matkoja\nGreat staff and excellent food at Village restaurant! Photo copyright Elämää ja Matkoja\nHerkuttelun lisäksi alueella on aktiviteetteja niin halutessaan. Villagesta löytyy museo, hotellissa on spa, altaalla järjestetään vesijumppaa, ranta-alueelta löytyy vesiurheilumahdollisuuksia jne.\nAikuisten ja lasten uima-altaiden lisäksi on ulkoporeallas samalla alueella ja ranta sijaitsee muutaman kymmenen metrin päässä allasalueesta. Ranta on pientä pyöreäreunaiseksi hioutunutta kiveä, ja sieltä löytyi todella kauniita kiviä katseltavaksi, ja kulkeutui niitä muutama kotiinkin. Pyyhkeitä on lainattavissa maksutta ja rannalla on aurinkovuoteet sekä varjot. Aurinkovarjoissa niin ranta-alueella kuin uima-altaallakin on soittokello, jolla voi kutsua tarjoilijan paikalle juoma- ja ruokatilausta varten.\nViihtyisä viheralue rannan tuntumassa. Photo copyright Elämää ja Matkoja\nRannalla oli rauhallista ja halutessaan voi tilata juoman napin painalluksella. Photo copyright Elämää ja Matkoja\nTässä on hiihtokerho minun makuuni! Photo copyright Elämää ja Matkoja\nDoryssa Seaside resortissa kuten muissakin Blue Villageissa on 3-5 vuotiaille lapsille Bamse-kerho sekä leikkipaikka. Lisäksi Bamse ystävineen käy hotellialueella tervehtimässä. Bamse-kerhosta lapsemme ovat tykänneet todella paljon ja on ollut mukava saada uusia ystäviä pohjoismaisista lapsista. Bamse-kerhojen ohjaajat ovat joka kerta olleet todella asiansa osaavia ja tykättyjä, kiitos heille!\nBamse kerhossa tarinoidaan, askarrellaan, lauletaan, etsitään Pompin kadonneita porkkanoita… Photo copyright Elämää ja Matkoja\nBamse ystävineen käy hotellialueella tervehtimässä. Photo copyright Elämää ja Matkoja\nYksi lomaviikon must jutuista on myös Villagen aukiolla järjestettävä kreikkalainen ilta. Silloin saimme syödäksemme herrrrrrrkullisia paikallisia ruokia ja paikallista viiniä, joka on yllättävän hyvää! Samoshan tunnetaan myös viinin tuottajana ja aiemmin vain retsinaa maistaneena olin hieman skeptinen kreikkalaisen viinin suhteen, viinit eivät kuitenkaan olleet hassumpia ja ne todellakin kuuluivat yhteen paikallisten ruokien kanssa.\nKreikkalainen ilta Villagen aukiolla alkamaisillaan. Photo copyright Elämää ja Matkoja\nJo alkuruokapöydässä oli runsaasti paikallisia herkkuja, lisäksi vielä lämpimät- ja jälkiruuat. Photo copyright Elämää ja Matkoja\nRuokailun päätteeksi nautittiin paikallisesta musiikista ja tanssiesityksistä illan sametinpehmeässä lämmössä kirkkaan tähtitaivaan alla.\nJuhlatunnelmaa kreikkalaisessa kyläillassa. Photo copyright Elämää ja Matkoja\nKaikki kiva päättyy kuitenkin aikanaan, niin kreikkalainen kyläjuhla kuin onnistunut lomakin. Klassinen kysymys: menisinkö takaisin? Doryssa Seaside Resortin Villageen ihan milloin vaan!\nLisätietoja hotellista Doryssan nettisivuilta ja ensimmäisen postauksen Samoksesta voit lukea tästä.\nBlue VillageDoryssa seaside resorthotelliKreikkaPythagorionSamosTUI\nperjantai, toukokuu 22, 2015 by Elämää ja Matkoja matkablogi - travel blog\nGLO Comfort Double – GLO Hotel Airport Helsinki-Vantaa lentoasema\nkeskiviikko, heinäkuu 31, 2019\nReply Piia sunnuntai, tammikuu 14, 2018 at 15:12\nMeillä myös mietinnässä tuo hotelli. Osaatko sanoa paljonko buffet-ruokailut maksavat paikanpäällä ostettuna?\nReply Elämää ja Matkoja matkablogi - travel blog sunnuntai, tammikuu 14, 2018 at 21:03\nHei Piia ja kiitos kysymyksestäsi!\nDoryssa oli todella kiva hotelli ja muutaman vuoden takainen kokemuksemme siitä oli positiivinen kaikin puolin.\nUpgreidaus aamiaisesta puolihoitoon tai all inclusiveen oli tosiaan mahdollinen paikan päällä. Olimme ostaneet puolihoidon ennakkoon ja muistaakseni ennakkoon ostettuna se tuli edullisemmaksi, hintaa paikan päällä ostettuna en valitettavasti muista.\nVoisitte vaikka laittaa tästä kysymystä suoraan Doryssaan osoitteella [email protected], henkilökunta osasi hyvin englantia.\nHotellissa on talvella kokoustoimintaa, joten uskon asiakaspalvelun olevan tavoitettavissa myös tähän aikaan vuodesta. Matkailusesonki Doryssassa alkaa huhtikuussa, josta he tiedottavat mm. Facebook-sivullaan, ja sitä kautta voi myös ottaa yhteyttä.\nDoryssaa voin kokemuksemme perusteella suositella lämpimästi ja mielelläni menisin sinne toisenkin kerran.\nToivottavasti tästä oli apua matkanne suunniteluun. Mukavaa sunnuntaita!\nReply Anni maanantai, heinäkuu 24, 2017 at 12:43\nOllaan viikon päästä menossa tähän hotelliin ja oli todella kiva löytää näin positiivinen kirjoitus hotellista. Millään ei jaksaisi viikkoa odottaa 😀 Meillä myös 2,5v tytär ja 7v poika matkassa. Tytär ei muista edellisistä lentokone matkoistaan mitään, joten odottaa tätä aivan onnessaan 🙂\nReply Elämää ja Matkoja matkablogi - travel blog maanantai, heinäkuu 24, 2017 at 18:09\nVoi miten kiva kuulla, että Teillä on matka Samokselle ja Doryssa Seaside Resortiin niin lähellä! ? ?☀\nHotellista jäi todella hyvät muistot kaikin puolin, ja menisimme sinne uudelleen milloin vaan. Doryssa on todella viihtyisä ja hyvin hoidettu, siellä on helppo olla myös pienten lasten kanssa, pitkällä rannalla löytää omaa rauhaa niin halutessaan, ruoka on hyvää ja henkilökunta niin kreikkalaisen sydämellistä – Ihanaa matkaa Teidän perheelle! ?\nReply Virva Keronen sunnuntai, kesäkuu 18, 2017 at 10:39\nOlen varannut perheellen matkan kyseisetä hotellista. Olisin toivonut merinäköalalla tai uima-allas näköalalla, mutta niitä ei ole enään saatavalla. Tällä hetkellä varaus on päärakennus/residence -osasta. Varasin tämän, koska mukana lapsia (6 v. ja 10 v.) ja ajattelin, että matka altaalle ja merelle on mahdollisimman lyhyt.\nOlen kuitenkin lukenut paljon suosituksia Village -osiosta, hiukan mietityttää vielä kumpi olisi parempi. Village -osiossa mietityttää se, jos huoneen saa jostain kauimmaisesta nurkasta ja ”matkaa” tulee uima-altaille/merelle jonkin verran (lasten kanssa monesti sellaista edestakasin menemistä).\nJos huoneen saa residence osasta millainen se on (en ole löytänyt kuvia tästä osasta hotellia) ja millaiset näkymät mahtaa olla…\nOsaatko kertoa päärakennus/residece osasta? Voiko olla melua?\nReply Elämää ja Matkoja matkablogi - travel blog sunnuntai, kesäkuu 18, 2017 at 13:17\nHei Virva ja kiitos kysymyksestäsi!\nPäärakennuksen allasalueella on jonkin verran hälyä, joka saattaa häiritä ainakin alemmissa kerroksissa päiväaikaan ja TripAdvisorista luin kokemuksia keittiön sisäänkäynnin kohdalla olleista huoneista, joissa sijainnin koettiin olleen meluisa. Sen sijaan allas/merinäköalallisten ylempien kerrosten sekä puutarhan/vuoren + Villagen puoleisten päärakennuksen huoneiden uskon olevan rauhallisempia. Päärakennuksen hyvänä puolena on tosiaan se, että se on lähempänä uima-altaita ja aktiviteetteja, sen sijaan rannalle on sama etäisyys niin päärakennuksesta kuin Village-osasta, koska ranta on koko resortin edustan mittainen.\nIhanan viihtyisää Village-osaa suosittelen lämpimästi, jos kaipaatte rauhallisempaa aluetta, ja sinne menisin itse milloin vaan uudelleen. Meidän huoneemme sijaitsi aivan perimmäisessä osassa Villagea, mutta kävelymatka hotelliosan altaille vei vain muutaman minuutin, samoin kuin Villagen ravintolaan ja rannalle. Pisin matka oli aivan resortin toisella laidalla sijaitsevaan Bamse-kerhoon, jonne kävely pienten kanssa vei noin 5 minuuttia. Villagen aukiolla järjestetään kerran viikossa kreikkalainen ilta, jolloin on tarjolla (lisähintaan) herkullista ruokaa ja musiikkia, mutta se loppuu kuitenkin sen verran hyvissä ajoin, ettei tarvitse yöunia menettää ja lapset jaksavat hyvin olla mukana.\nOlin itsekin matkaa varatessa hieman miettiliäs juuri näiden etäisyyksien osalta ja kysyin silloin tästä TUIn asiakaspalvelusta, josta suositeltiin Village osaa näistä kahdesta vaihtoehdosta ja paikallisopas vielä vahvisti, etteivät etäisyydet ole pitkät. Olimme todella tyytyväisiä siihen, että valitsimme Villagen, jonka rauhalliseen kreikkalaisen kylän miljööseen oli aina kiva mennä!\nToivottavasti tästä oli apua pohdintoihinne ja vastaan mielelläni myös lisäkysymyksiin. Mukavaa matkan odotusta ja aurinkoista sunnuntaita!\nReply Virva Keronen sunnuntai, kesäkuu 18, 2017 at 15:28\nKiitos hyvästä vastauksesta, siitä oli kovasti apua 🙂\nLentokentältä on ilmeisesti vain noin 2km matkaa hotellille, osaatko sanoa saako lentokentältä helposti otettua taksin?\nReply Elämää ja Matkoja matkablogi - travel blog sunnuntai, kesäkuu 18, 2017 at 15:40\nKiva kuulla, että tästä oli apua matkan suunnitteluun! Samoksen lentokentällä oli takseja odottamassa lennon saapuessa (muistaakseni tulimme n. klo 17 aikaan), ja jonkun aikaa jouduimme jonottamaan, mutta itse ajomatka Doryssaan menikin sitten noin kymmenessä minuutissa ja pääsimme kirjaantumaan sisään ennen bussilla saapuvia. Tarkkaa hintaa taksikyydille en muista, mutta se on jäänyt mieleen, että se tuli paljon edullisemmaksi kuin perheen lentokenttäkuljetus bussilla, ja oli sitten vielä nopeampikin! 🙂\nDoryssa on todella viihtyisä ja hyvätasoinen hotelli, jonka henkilökunta on kreikkalaiseen tapaan ihanan sydämellistä ja ruoka herkullista – olette hyvän valinnan tehneet!\nReply Anna keskiviikko, maaliskuu 29, 2017 at 18:48\nHei! Meillä on tämä hotelli harkinnassa ja olisin tiedustellut, voiko hotellilta liikkua jalkaisin rattaiden kanssa keskustaan?\nReply Elämää ja Matkoja matkablogi - travel blog keskiviikko, maaliskuu 29, 2017 at 19:39\nHei Anna ja kiitos kysymyksestäsi!\nMeillä oli tuolla reissulla matkarattaat mukana, ja hotellin vastakkaiselta puolelta katua meni jalkakäytävä Pythagorionin keskustaan saakka.\nJalkakäytävä oli melko kapea ja muutaman tien ylityksen joutuu tekemään, mutta muuten sitä pitkin pääsi ihan hyvin kulkemaan rattaidenkin kanssa.\nVaikka kyseessä on ns. pääkatu, ei liikenne ollut ainakaan syyskuun alussa mitenkään erityisen vilkasta.\nTykkäsimme Doryssa Seaside resortista todella paljon; alue oli viihtyisä ja hyvin hoidettu, henkilökunta todella mukavaa, ruoka hyvää ja erityisesti Village osa aivan ihanan rauhallinen. Sen matkan kokemuksen perusteella menisimme takaisin Doryssa Seaside resortiin ihan milloin vaan!\nToivottavasti tästä oli apua hotellin valintaan; ihanaa matkan suunnittelua ja tulevaa matkaa Teille!\nReply perttu räty torstai, heinäkuu 21, 2016 at 09:40\nmoi, oliko hotellissa pähkinä allergisille omia ruokia tarjolla ,jäätelöt yms!\nReply Elämää ja Matkoja torstai, heinäkuu 21, 2016 at 12:01\nHei Perttu ja kiitos kysymyksestäsi!\nValitettavasti en osaa varmuudella tähän vastata, mutta kannattaa kysyä joko suoraan hotellista tai Finnmatkoilta, jos olette heidän kauttaan varaamassa matkaa. Doryssa Seasiden henkilökunta on hyvin palvelualtista ja tämän tason hotelleissa useimmiten järjestyvät myös erikoisruokavaliot.\nKannattaa ilman muuta tiedustella heiltä tätä, ohessa linkki Doryssan yhteydenottolomakkeeseen http://www.doryssa.gr/en/home-page-contact\nVoi lämpimästi suositella tätä hotellia ja erityisesti sen Village osaa!\nKuulisin myös mielelläni, järjestyikö pähkinäallergian huomioiva ruokavalio!\nReply Elisa maanantai, heinäkuu 11, 2016 at 00:53\nHeippa! Olemme miettineet matkaa Samokselle ja hotelliksi olemme ajatelleet Doryssaa. Hotelli näyttää sijaitsevan lentokentän vieressä. Aiheutuiko lentokentästä melua?\nReply Elämää ja Matkoja maanantai, heinäkuu 11, 2016 at 13:41\nHei Elisa ja kiitos kysymyksestäsi!\nSijainti on tosiaan lähellä lentokenttää ja lähteviä lentoja lensi jokunen Doryssan / ranta-alueen yli. Lentoja ei kuitenkaan ollut matkamme ajankohtana syyskuun alussa montaa päivässä emmekä kokeneet niitä häiritsevinä. Mieleen on jäänyt oikeastaan vain yksi äänekäs ylilento illallisen aikana, muutoin koneet kaarsivat jo aiemmin meren ylle noustessa ja niitä oli oikeastaan hauska bongata rannalta käsin. Saapuvat lennot lähestyivät kenttää toisesta suunnasta. Eli jonkin verran koneiden ääntä hotellialueella on, mutta lentoliikenne on sen verran harvaa, että se on vain satunnaista eikä lentoja ollut lainkaan yöaikaan ainakaan tuolloin.\nTykkäsimme Doryssasta kaikin puolin ja suosittelen siellä erityisesti ihanana rauhallista Village-osaa, joka on rakennettu kreikkalaisen kylän tyyliin. Meillä on ollut harkinnassa uusi matka Samokselle ja silloinkin valitsisimme ilman muuta Doryssan!\nToivottavasti tästä oli teille apua ja vastaan mielelläni myös muihin kysymyksiin!\nReply Virpi /Täynnä tie on tarinoita lauantai, toukokuu 23, 2015 at 09:24\nWautsi wau, kuulostaa hyvältä paikalta! Tuli ihan omat lasten kanssa tehdyt Blue Village lomat mieleen. Paljon ollaan Finnmatkoilla reissattu! 🙂\nReply Elämää ja Matkoja lauantai, toukokuu 23, 2015 at 15:41\nHei Virpi ja kiitos viestistäsi!\nMeilläkin on sama juttu, että Finnmatkojen kyydissä ollaan monta matkaa tehty, ensin kaksistaan ja sitten lasten tultua kuvioihin aloitettiin lomailut Blue Villageissa. Niissä on ollut todella helppoa lomailla lasten kanssa ja Bamse on pop! Tälläkin hetkellä nuorimmaisella on Bamse-kerhon paita, lippis ja reppu yllään ja leikkii Pomppia 🙂\nDoryssaan olimme kokonaisuudessaan todella tyytyväisiä ja se on ollut perheemme paras Blue Village -kokemus. Village-osio on todella viihtyisä ja mukava vaihtoehto tavanomaiselle hotelliasumiselle!\nVastaa käyttäjälle perttu räty Cancel Reply


Turvallisia leluja? Onko sellaisia olemassa? - Yleistä keskustelua sivuston aihepiiriin kuuluvista aiheista - Vauva.infon foorumi\nStarted by Aurinko_81, September 23, 2008\nEli mistä löytyy leluja jotka ovat turvallisia lapsellesi? Onko sellaisia olemassa? Suurin osa leluista valmistetaan Kiinassa ja tällä hetkellä en ainakaan itse halua ostaa meille leluja, jotka ovat tehty Kiinassa. Ovatko muiden maiden lelut turvallisia?\nKuka tarkistaa/ testaa kaikki lelut, ennekuin ne tulevat myyntiin? Vai tarkistaako/testaako niitä kukaan? Tulli tarkistaa jotain leluja mutta ei kaikkia. Tässä vaan ihan mielenkiinnolla koska lelut kuitenkin tulevat myyntiin ja sitten parin kuukauden päästä ne vedetään takaisin, koska niistä löytyy liikaa jotain ainetta joka on haitallinen lapsellesi. Tarkoittaako tämä nyt sitä, että lelu on pääsyt myyntiin (ilman testausta) ja vasta myöhemmin testataan ja silloin joudutaan ehkä vetämään lelut takaisin?\nSiirtäkää jos on tarve.\nJaa-a.. Tiedä noista sitten. Oon kyllä yrittänyt luottaa siihen, että Suomessa myytävät lelut, ainakin tunnettujen valmistajien, olisivat turvallisia.. Kai niitä sentään aika tarkkaan valvotaan? Tuo on kyllä harmillista että joku 'myrkky' tai muu vaara selviää vasta kun leluja on myyty jo.. Mutta usein kai silloinkin vaan maksimoidaan se turvallisuus, niinkuin tuossa Ärrän koirat -tapauksessa jollekin oli sanottu, että siitä nenästä pitäis oikein haukkaamalla syödä monta palaa että olis vaarallista. Useimmiten kai vauvat tyytyy nuolemaann leluja..\nMeillä on kyllä leluina kaikkee sellastakin mitä ei leluksi edes luokitella, mm. yks heijastin ja virvelin kela. Tosin lapsi on jo vuoden ikäinen ja maistaa joka tapauksessa kaikkee. Myös kirpparilta oon jotain siistin näköisiä leluja uskaltanut ostaa. Sitäpaitsi kaikki kivat lelut on yli 3-vuotiaille, jos hankkis ikäsuositusten mukaan niin lapsella ei muuta olis kun yks puinen palikka! (Tutkitaan kyllä sen verran ettei niistä ihan helposti irtoa mitään kurkkuun menevää)\nOon mieltäny Legot aika turvallisiks. Ite leikin muksuna niillä, enkä muista että olisivat menneet rikki. Nyt myös pojalla on ollut dubloja ja hyvin on toiminu.\nKuluuhan noi legotkin käytössä, mutta niistä ei oo koskaan meillä osia irronnut kuten esim. pikkuautoista.\nRaja-arvot leluissa on tehty niin tiukoiksi, että käytännössä nämä tutkimuksissa kiinni jääneet lelutkin olisi ihan turvallisia.\nPaljon enemmän myrkkyjä tulee lapseen kuitenkin esim. ruuasta. Jos pelkää näitä myrkkyaltistuksia niin ei anna lasten syödä koskaan esim.\nRaskalaisia tai muitakaan uppopaistettuja ruokia, saati värjättyjä karamelleja tai makeutusaineita sisältäviä tuotteita.\nSitten taas jos puhutaan turvallisuudesta liittyen lelujen kestävyyteen ja osiin niin sen nyt voi jokainen itse tutkia ihan yhtä hyvällä ammattitaidolla, että mitä osia lelu sisältää ja kuinka paljon ne kestää vetoa ym. Eli onko tukehtumisvaaraa.\nAikamonet lapset leikkii loppujenlopuksi tuntikausia monilla käyttöesineillä tai käytöstäpoistetuilla käyttöesineillä esim. rikkimenneet herätyskelloja, kännyköitä, radioita jne.. oon nähnyt monessa perheessä suosittuina leluina.\nMummot ompelee mollamaijoja ja vaatteita nukeille. Ei kukaan ole tutkinut millaisia määriä käsittelyaineita niistä neulelangoista tai kankaista liukenee jos pienet lapset niitä imeskelee. Jotta eiköhän tässä asiassa pääse ihan hyvällä linjalla ihan oman maalaisjärjen kanssa.\nTarkistettuja leluja on pienen pieni osa tulleista ja näistäkin tarkistetaan aina joku otos, vaikka jokaisessa maahantuotavassa erässä voi olla suuria eroja.Eikä ne Suomessa tehdyt ole yhtään sen turvallisempia nekään, koska ulkomailta tuoduista materiaaleistahan nekin valmistetaan.\nNoh..Mun maalaisjärkeni oli, että ärrän koirat on turvallisia, mutta eipä sitten ollut.\nMaalaisjärkin ei tässä aiheessa nyt auta, jos oikeesti saa jonkun päällisenpuolelta turvallisen näköisen lelun, joka onkin sitten myrkyllinen, eikä sitä kyllä itse pysty tutkimaan.\nMutta nuo tuntuu kuitenkin olevan niin harvinaisia tapauksia täälä Suomessa ja luulen, että kaikki Kiinasta tulevat lelut yms, tutkitaan nykyään tarkkaan.\nEli itse jatkaisin lelujen ostamista ihan normaalisti ja ostaa ne lelut, jotka ovat ihan lelukaupoista tai lastentarvikeliikkeestä ostettua.\nEn tiedä missä topicissa tätä voisi käsitellä (turvallisissa vai vaarallaisissa leluissa.) mutta...\nJenkkilähän taas kuohuu kun heillä nuket ja elektronikkapelit tuntuvat kannattavan islamia.\nEli heillä on nyt vauvanukke myynnissä, joka ihan kuin sanoo: "islam is the light", vaikka valmistaja kieltää tämän viestin olemassa olon. Samaa lausetta on tullut vauva aiheisesta pelistä. Tuotteet eivät ole uskonnollisia tuotteina myytäviä.\nKävin itse Youtubessa kuuntelemassa leluja, ja no jaa... voihan se olla kyseinen lause tai sitten vain sellaista että haluan kuulla sen, kun tiedän, että muutkin niin kuulevat. En sitten tiedä huomaisinko itse moista lelusta, ellen tietäisi viestiä etsiä. Erikoista on kuitenkin se että kahden eri valmistajan tuotteet tuntuvat puhuvan samalla rymillä ja tavalla juuri sen kohdan.\nOnko sinusta kohuun aihetta? Luokitteletko sinä tuotteen turvalliseksi? Jos tätä tietämättäsi tuotteen ostaisit, mitä tekisit?\nMinä en haluaisi edes nukkea joka promoaisi jeesusta . Ei minulla ole mitään islamia vastaan, mutta vastustan kaikkea poliittista yms piilomarkkinointia. Minä voisin kuvitella hermostuvani, jos vakuuttuisin, että minun lapseni lelut kamppanjoivat jotain, sillä minusta on eriasia ostaa jokin Obama vaalipaita lapselle (vaikka en sitäkään nyt ihan hyvällä katso, mutta eipä ole piilomarkkinointia), kuin tietämättäni ostaa jotain tällaista lapselle. Minusta kuitenkin päätös on kuitenkin tultava vanhemmilta. Todennäköisesti yrittäisin palauttaa tuotteen, ja jos en onnistuisi hävittäisin sen. Tuskin kuitenkaan alkaisin kampanjoimaan suuresti tuotetta vastaan, vaikka voisihan kalliista pelistä maksaminen harmittaakkin.\nPakko toistaa itseäni mutta en siis vastusta islamia. Joka uskontoon löytyy ääripäänsä, ja koen että islam on yksi uskonto muiden joukossa, ja lähes kaikkien uskontojen lähtökohtana on opettaa hyvää moraalista käytöstä.\nKyllähän minkä hyvänsä asian piilomarkkinointi etenkin lasten tuotteissa ärsyttää.. Vaikka lapsi ei viestiä ymmärtäisikään, eikä vanhempikaan, niin ajatus on tärkein.. niin hyvässä kuin pahassa.\nEdited January 25, 2012 by Hassumassu


jätskillä | Ida Hanhiniemi\nRusettimekko – H&M, vyö – kirppis, mokkatossut – Zara, laukku – vintagea, Yesterdaysta, törähtänyt ilme – oma\nKun on ollut kaksi vuotta kesätöissä jäätelökioskissa, irtojäätelö ei tunnu enää miltään – sitähän sitä paitsi saa ympäri vuoden pakastealtaasta litran paketeissa, miksi odottaa kesää, pahvinmakuisia vohveleita ja törkeän kalliita hintoja? No totta kai siksi, että olemassa on myös hyvää irtojäätelöä – jota ei saa kaupasta talvella – (tosin Aitoa ruokaa -kirjan luettuani en enää tiedä, mitä jäätelöitä voi pitää oikeina jäätelöinä…), Tampereella sitä saa Siperian tunnelista, Frenckelin aukion sisäänkäynniltä, Gelateria Italianasta.\nYksi maku keventää kukkaroa 3,5 eurolla, kahdesta mausta saa pulittaa 4 euroa. Melko suolaiset hinnat, mutta jos haluaa hyvää jäätelöä, siitä voi pikkuisen ylihintaa maksaakin silloin tällöin – ja sitä paitsi vohvelit ovat tuoreita, sillä ne tehdään paikan päällä! Huvioppaan tekemässä artikkelissa kerrotaan, että näihin jäätelöihin ei pumpata ilmaa, toisin kuin tavalliseen kaupassa myytävään ”jäätelöön”. Jäätelöt myöskin tehdään aidoista ainesosista, eikä esansseista ja ne ovatkin huomattavasti maukkaampia, kuin tavalliset jäätelöt. Käytiin eilen syömässä tämän kesän tokat jäätelökioskijäätelöt Laurin kanssa ja ai että oli hyvää! Omaan vohveliini valitsin kookosta ja granaattiomenaa, Laurilla taisi olla vaniljaa ja banaania. Suosittelen pistäytymään tuolla, jos teidän joukostanne löytyy muitakin tavallisiin tötteröihin kyllästyneitä. Hyviä makuyhdistelmiä saa myöskin suositella! :–)\n2nd hand & vintage, asukuvat, muistiinpanoja, ruoka, Tampere, vinkit\nEdellinen juttu juhlasukat ja uudet tossut\nSeuraava juttu Ida ♥ huuto.net\nHauskaa, mekin käytin eilen tuolla jätskillä. : ) On pakko mennä vielä kerran tänä kesänä, koska jäi tuo kookos tällä kertaa maistamatta.\nAi, hauskaa!:- D Joo, munkin tarvii vielä ainakin kerran päästä, sillä sitä after eightia tekis mieli myöskin… Kookos oli taivaallista, suosittelen! Kaveriksi jotain raikasta, ettei ole liian tuhtia :-)\noh, this photo is so cute, and you are SO cute and BEAUTIFUL too =)\nThanks a lot Josefina!:- )\nOivoi, nyt alkoi tehdä mieli kunnon jäätelöä. Ja harmi, etten asu tampereella :( Suomalainen jätskikoju/pakasteallas jäätelö ei maistu enää oikein miltään Ytalian reissuni jälkeen. Söin siellä viikon reissun aikana joka ikisenä päivänä jäätelöä ja vissiin yli 20 makua tuli maistettua. Ei ehkä tarvitse edes mainita, että oli hyvää.\nVoi höhlä!:-D eiköhän jossain muuallakin ole saatavilla italialaista jätskiä?:-) Nam, uskon!\nVoi miten oot suloinen! Pitää tarttua tuohon ilman pumppaamiseen sen verran, että se tehdään jäätelön kuohkeuden aikaansaamiseksi, ei säästösyistä :-) Italialaiset jätskithän ovat koostumukseltaan paljon tinkkaisempia kuin perustuutit :)\nVoi kiitos Hanna!:–)\nJep, en tarkoitakaan (tosin voihan olla, että sitä tehdään MYÖS säästösyistä, ken tietää?) sitä, mutta minusta tuommoinen tuhti jätski on paljon parempaa, kunnollista! Äidillä on jäätelökone, ja silläkin tehty jäätelö vaan on niiiin paljon parempaa. :-) Toki siksikin, että saa itse valita kaikki ainekset, mutta kun niihin tottuu, on tavisjätski vähän lirua :- D\nSe on kyllä täysin totta, mitä tuhdimpaa sen parempaa :-D\nSitruuna-kola oli ihan toimiva ja raikas yhdistelmä. :)\nOho, aika jänksä! Kolajätski kuulostaa hassulta… :D\nToissapäivänä lounastauolla siperiassa pyöriessä selitin kaverille, että muistankohan ihan väärin vai oliko tampereella italialaista jätksiä valmistava firma. Kaveri vaan tokaisi, että siellähän se on ihan jalkojen alla alakerroksessa :-) Ja siinä samalla sitten päätinkin, että tänä kesänä on käytävä testaamassa. Jos kaikki menisi toiveiden mukaan, makuvalikoimasta löytyisi pistaasi ja kirsikka <3\nOo, hienoa!:–) Käy ihmeessä testaamassa, siellä oli vaikka mitä makuja, tosin kirsikkaa ei ollut nyt, koska olisin varmasti ottanut sitä itsekin :- D\nEi jätskikiskajätskit tai ne ällöttävät litrapakkausjätskit kyllä maistu mun suuhun ollenkaan! Investoin keväällä ja ostin jäätelökoneen millä saa helposti 40-50 minuutissa tehtyä ihan just sitä jätskiä kun haluaa! Voi leikkiä Beniä ja Jerryä ja heitellä sekaan vaikka keksipaloja, karkkia tai niinkun eilen kokeilin, mutakakkupaloja, namm ja hyvää on! Ilman säilöntä- ja lisäaineita!\nNo äläpä!:-D I feel you, äiti osti tänä kesänä kans jätskikoneen ja aikamoisia herkkuja ollaan saatu sillä aikaiseksi jo, vaikka ollaan vasta tehty perusmakuja! Vois pian kokeilla keksimurujäätelöitä sun muita, nam nam nammm!\nPakko vähän mainostaa; meillä on täällä Porissa kans tommonen paikka, oon onnekas ja pääsin töihin siihen. Sama idea meillä siis – Italialainen jätskikone, ei lisä- tai väriaineita, tuoreita ainesosia – siis aitoa tavaraa. Vähän kyllä pisti ihmettelemään noi Tampereen hinnat, meillä saa yhden pallon hintaan 2,30 ja kaks palloa on toi 3,50. Ja tohon hintaan sisältyy kanssa paikan päällä paistettu vohveli.\nMutjoo, komppaan jotain aijjempaa kommentoijaa, eikyllä maistu Suomen purkkijätskit (paitsi nää Italialaistyyliset tietty ;-)) enää miltään Italian visiitin jälkeen!\nVoi miten ihana kesätyöpaikka!:-D Hienoa että teilläkin tehdään aidoista jutuista jäätelöt ja noi paikan päällä paistetut vohvelit on niin herkkua, nam!\nToki täällä on varmaan varaa pyytää enemmän ja voisi ajatella että tilavuokratkin olis kalliimmat. Ei se mitään, joskus voi silti herkutella!:-)\nse vesimeloni on törkeen hyvää ! ja joku muu en muista mikä se maku oli mmmm pitäis taas käydä joskus :—)\nNIIN ON! Mut siellä ei ollu sitä ny!:–( ne valikoimat tosin vaihtelee, että toivon että sitä tulee joskus vielä tänä kesänä!:- D\nuuuiiiiii, tuolla on niiiin ihanat jäätelöt <3<3 viimeksi kun sieltä jätskiä ostin, otin sellaista ihanaa vaaleanpunaista ruusujäätelöä (?) oli aivan taivaallista <3 tuo sinulla oleva näyttää näin tietokoneen näytöllä värinsä puolesta vahvasti siltä, mutta jos et ole kokeillut niin suosittelen!\nEn ole, tuo on granaattiomenajäätelöä :-) Huh, hassua, ehkä pitää testata, vaikka vieroksun esim. ruusuhajuvesiä!\nKävin Roomassa toukokuussa ja tuollaisia gelaterioita oli siellä varmaan jokaisessa kadunkulmassa. Menetin todellakin sydämeni noille jäätelöille ja Suomeen palattuani ei nämä meidän jäätelöt enää maistu miltään. Ja se mikä vielä oli hyvä Rooman jäätelöissä oli hinta-laatu-suhde. Sain kahdella eurolla kolmen maun jäätelön, mikä oli oikeasti miehen nyrkin kokoinen lopulta ja kaupanpäälle vielä kermavaahtoa. Onneksi täällä Suomessakin on näitä gelaterioita, että kun tekee mieli ”oikeaa” jäätelöä niin sitä löytyy. :D\nNo älä!:–) Siellä kyllä oli jäätelöhinnat kohdillaan, mutta toki siellä sitä kilpailua on ihan eri tavalla :- )\nhihi mun kaverit on töissä just tuolla =))) ja on kyl hyvää jätskiä !\nOn vai, how cool!! :–D Ihana työpaikka, nam nam mitä herkkujädejä!


STABILO Scribbi Joustavakärkiset huopakynät pöytärasiassa 12 kpl, hinta 26 €\n›STABILO Scribbi Joustavakärkiset huopakynät pöytärasiassa, 12 kpl\nSTABILO Scribbi Joustavakärkiset huopakynät pöytärasiassa, 12 kpl\nSTABILO Scribbi Joustavakärkiset huopakynät pöytärasiassa, 12 kpl osastosta Askartelu- ja käsityötarvikkeet nyt edullisimmin kaupasta Proshop hintaan 26,02 euroa.\nSTABILO Triangular fibre-tip pen with spring-loaded tip 16 päivää 26,02 € HALVIN 31,02 € HALVIN\nPäivitetty 13.12.2019 02:12. Hintaseuranta ei vastaa hintojen ja tuotetietojen oikeellisuudesta. Tarkista aina ennen tuotteen ostamista hinta, toimituskulut, toimitusaika sekä muut tiedot kaupan sivuilta.\nAquabeads, Artists Carry Case\nFuzzikins uniset koirat\nJ.K. Primeco pastelli 2-osainen korttipohja 20kpl\nBeckmann Yksiosainen Penaali, Mermaid


Tutkimuksessa «Livesley WJ, Jang KL, Jackson DN ym. Genetic and e...»1 lehti-ilmoituksilla väestöstä poimitussa 175 kaksosparin aineistossa (90 monotsygoottista ja 85 ditsygoottista kaksosta) arvioitiin 18 persoonallisuushäiriöulottuvuutta 290 osion itsearviointilomakkeella (Dimensional Assessment of Personality Pathology). Perinnöllisten tekijöiden määräävä vaikutus oli suurinta narsistisuudessa 64 %, affektilabiliteetissa 48 % ja läheisyysongelmissa 38 %. Yhteisten ympäristövaikutusten osuus oli havaittavissa käytösongelmissa (53 %) ja alistuvuudessa (28 %).\nTutkijaryhmä tutki seuraavassa tutkimuksessa «Jang KL, Livesley WJ, Vernon PA ym. Heritability o...»2 persoonallisuushäiriöulottuvuutta hieman isommalla aineistolla (483 kaksosparia, 236 monotsygoottista ja 247 ditsygoottista paria) ja uudistetulla mittarilla (DAPP-DQ, nyt 560 osiota ja 18 ulottuvuutta). Yhdistämällä ympäristövaikutuksia vahvistava (additiivinen) perinnöllinen osuus yksilölliseen ympäristökokemusten (non-shared environment) vaikutusten arviointiin kyettiin luomaan yksinkertaisin selitysmalli, jossa perinnöllisyysarviot vaihtelivat 35–53 % (mediaani 51 %). Tunteenomaisessa ylireagoinnissa dominoivan perinnöllisen tekijän osuus oli huomattava (44 %). Kaikissa ulottuvuuksissa ja niiden 63 alaosioissa voitiin todeta perinnöllinen komponentti. Yhteisten ympäristövaikutusten osuus jäi pääosin mitättömän pieneksi. Normaalin persoonallisuuden ja persoonallisuushäiriön välillä vallitsi jatkumo.\nPersoonallisuushäiriöiden piirteiden fenotyyppejä ja perinnöllisyyttä selvitettiin aineistossa «Livesley WJ, Jang KL, Vernon PA. Phenotypic and ge...»3, joka kattoi 656 sairaalan avohoidon persoonallisuushäiriöpotilasta, 939 henkilön väestöotoksen ja 686 kaksosparia, jotka olivat peräisin edellisten tutkimusten laajennetusta aineistosta. Persoonallisuushäiriöiden piirteitä kartoitettiin yllä mainitulla itsearviomittarilla. Tsygositeetti varmistettiin luotettavaksi todetulla standardoidulla kyselymittarilla. Tavanomaisessa persoonallisuusarviossa (NEO-PI-R, EPI-R) saadut tulokset eivät poikenneet merkitsevästi julkaistuista normeista. Faktorianalyysissä persoonallisuushäiriöpiirteet ryhmittyivät emotionaalisen säätelyn vaikeus, epäsosiaalinen käytös, estyneisyys ja pakkotoimisuus -tekijöihin. Kaikissa tutkimuksissa ryhmissä havaittiin sama faktorirakenne. 12:ssa kaikista 18 persoonallisuushäiriöulottuvuuksista oli perinnöllisyyden osuus suuri (51–70 %). Persoonallisuuspiirteiden ryhmittyminen oli samanlaista verrokeilla, kaksosilla ja persoonallisuushäiriöpotilailla. Emotionaalisen säätelyn vaikeus muistuttaa osioiltaan pitkälti epävakaata persoonallisuushäiriötä. Persoonallisuushäiriöpiirteiden ja normaalin persoonallisuuden ulottuvuudet muistuttivat laadullisesti oleellisesti toisiaan ja muodostivat jatkumon.\nMittavan aineiston (n = 45 850) käsittäneessä tutkimuksessa «Lake RI, Eaves LJ, Maes HH ym. Further evidence ag...»4 tutkittiin epävakaan persoonallisuushäiriön kannalta keskeisen negatiivisen emotionaalisuuden (neuroottisuus) temperamenttipiirteen periytyvyyttä eri maissa. Aineisto perustuu kaksosiin, heidän puolisoihinsa ja ensiasteen sukulaisiin. Tutkijoiden tavoitteena oli tutkia oletustaan siitä, että ympäristötekijät vaikuttavat merkittävästi negatiivisen emotionaalisuuden vaihteluun. Persoonallisuuden piirteitä arvioitiin Eysenck Personality Questionnaire -kyselyllä (EPQ-R). Voimakkaimmin temperamenttipiirteen vaihtelua selittivät additiiviset ja non-additiiviset perinnölliset tekijät. Yhteisten ympäristötekijöiden – kuten perheilmapiiri ja vanhemmat – osuutta ei voitu havaita. Tutkijat havaitsivat, etteivät yksilölliset erot negatiivisessa emotionaalisuudessa välittyneet ympäristötekijöiden avulla. Tutkimuksessa määriteltiin ympäristötekijäksi omaisen tai puolison persoonallisuus. Yksilölliset perheen ulkopuoliset kokemukset selittivät keskimäärin puolet negatiivisen emotionaalisuuden yksilöllisestä vaihtelusta.\nMonotsygoottisten (n = 67), ditsygoottisten (n = 52, joista 14 eri sukupuolta olevaa paria) ja kolmen kolmossisarussarjan erillään kasvaneiden sisarusten tutkimuksessa «Markon KE, Krueger RF, Bouchard TJ Jr ym. Normal a...»5 selvitettiin ympäristö- ja perinnöllisten tekijöiden osuutta normaaleissa ja epänormaaleissa persoonallisuuspiirteissä. Epänormaalien persoonallisuuspiirteiden arviossa käytettiin Minnesota Multiphasic Personality Inventory -lomakkeistoa (MMPI) ja normaalien piirteiden arviossa Multidimensional Personality Questionnaire -lomaketta (MPQ). Pistemäärät vakioitiin iän ja sukupuolen mukaan. Perinnöllisiin tekijöihin liittyvät korrelaatiot normaalien ja epänormaalien persoonallisuuden piirteiden välillä todettiin ympäristöön liittyviä korrelaatioita voimakkaammiksi. Ympäristötekijät näyttivät vaikuttavan niihin rakenteisiin, joilla on perinnöllinen tausta. Negatiiviseen emotionaalisuuteen ja kokemuksiin vajoamiseen (absoprtion) liittyvät piirteet selittävät normaalien ja epänormaalien piirteiden välisiä yhteyksiä. Kyky selvitä vastoinkäymisistä eli sinnikkyys (resilience) oli merkitsevässä ja voimakkaassa käänteisessä yhteydessä negatiivisen emotionaalisuuden periytyvyyteen (-0,86), hieman heikommassa käänteisessä yhteydessä negatiivisen emotionaalisuuden ympäristötekijöihin (-0,53) ja voimakkuudeltaan keskinkertaisessa suorassa yhteydessä (0,36) positiivisen emotionaalisuuden ympäristötekijöihin (99 % luottamusväleihin ei kuulunut arvoa 0). Minän kontrolli (ego control) oli käänteisessä merkitsevässä yhteydessä positiiviseen emotionaalisuuden periytyvyyteen (-0,40, 95 % luottamusväliin ei kuulu arvoa 0) ja itsehillinnän periytyvyyteen (0,57, 99 % luottamusväliin ei kuulu arvoa 0), mutta yhteyksiä ympäristötekijöihin ei havaittu.\nPersoonallisuuden piirteiden perinnöllisyystutkimuksessa «Wolf H, Angleitner A, Spinath FM, Riemann R, Strel...»6 (monotsygoottiset n = 496, ditsygoottiset samaa sukupuolta n = 181, ditsygoottiset eri sukupuolta n = 68), jossa käytettiin itsearvioinnin lisäksi kaksosten ystävien tekemiä arvioita, havaittiin selvästi suurempia (0,67–0,82) periytyvyysarvioita kuin yksinomaan itsearviointia käyttäneissä tutkimuksissa. Mittarina käytettiin EPQ-R-lomaketta.\nTutkijat seurasivat kaksospariaineistoja 10 vuoden ajalta 14 vuoden iästä 24 vuoden ikään Minnesota Twin Family -tutkimuksessa «Bornovalova MA, Hicks BM, Iacono WG ym. Stability,...»7. Aineistossa on mukana yli 8 000 kaksosparia, joiden persoonallisuuden piirteitä arvioitiin käyttämällä Multidimensional Personality Questionnaire – Borderline Personality Disorder Scale -kyselyä (koko mittarissa 198 osiota ja epävakaan persoonallisuuden asteikossa 19 osiota) (Cronbachin α 0,74–0,84). Tutkijat havaitsivat periytyvyyden lisääntyvän iän myötä. Lisääntyminen ja toisaalta piirteiden vakaus liittyivät vahvasti periytyviin tekijöihin (77–78 % selitysosuudella), kun yleensä piirteet vähenivät iän myötä. Piirteiden sisäinen hierarkia pysyi muuttumattomana seurannan aikana.\nHollantilaiseen, belgialaiseen ja australialaiseen kaksoskohorttiin perustuvassa tutkimuksessa «Distel MA, Trull TJ, Willemsen G ym. The five-fact...»8 havaittiin, että viiden tekijän persoonallisuuspiirremallista kaikkien tekijöiden periytyvyys (periytyvyyden osuusarviot 43–54 %) liittyi epävakaan persoonallisuushäiriön piirteisiin, mutta negatiivinen emotionaalisuus (korkea pistemäärä) (neuroottisuus) ja avoimuus kokemuksille (matala pistemäärä) selittivät parhaiten epävakaata persoonallisuushäiriötä. Tietty persoonallisuuspiirrekuvio yhdessä ympäristötekijöiden kanssa selittää alttiutta sairastua häiriöön.\nSaman tutkijaryhmän toisessa aineiston analyysissä «Distel MA, Willemsen G, Ligthart L ym. Genetic cov...»9 (n = 5 496) epävakaa persoonallisuus arvioitiin Personality Assessment Inventory – Borderline Features mittarilla, joka antaa epävakaisuudelle osoittimen (korrelaatio strukturoidusti arvioituun diagnoosiin = 0,78). Epävakaan persoonallisuushäiriön esiintyvyys vaihteli aineistossa maittain välillä 0,03–0,7 %, mutta merkittävien piirteiden esiintyvyys välillä 2,2–5,3 %. Tutkijat selvittivät eri epävakaan persoonallisuushäiriön piirteitten periytyvyyttä. Epävakaata persoonallisuutta selittävän piilevän tekijän periytyvyys oli 51 %, ja se selitti puolet tunne-elämän epävakaudesta, interpersonaalisten suhteiden ongelmista ja identiteettiongelmista. Muusta yhteisen tekijän ulkopuolelle jäävästä häiriön piirteiden selittävien tekijöiden vaihtelusta periytyvät tekijät selittivät 4–20 %.\nVerkkopohjaiseen "Twins: An Interactive Personality Test" kyselytutkimukseen «Kendler KS, Myers J, Reichborn-Kjennerud T. Border...»10 osallistui 44 112 henkilöä, jossa oli mukana 542 kaksosparia. Tutkittavat rekrytoitiin ilmaisen verkkosivuston avulla maksuttomalla mainoksella. Tutkittavat täyttivät Dimensional Assessment of Personality Pathology Basic Questionnaire -arviointiasteikon (DAPP-BQ). Osallistujista 65,3 % oli naisia, ja 85,4 % oli yli 18-vuotiaita. Tutkijat arvioivat kaksinkertaisten ja teennäisten vastausten osuutta käyttämällä vastausten perusteella laadittuja osoittimia. Väärien tai kaksinkertaisten vastausten osuus arvioitiin pieneksi. Tutkimukseen luettiin mukaan vain samaa sukupuolta olevat kaksosparit (n = 542). Tsygositeetti arvioitiin suhteuttamalla vastauksia ja kaksospareja DNA-varmennettuihin tapauksiin. Ristiriitaiset kaksosparivastaukset suljettiin pois aineistosta. DAPP-BQ-mittari arvioi tunne-elämän epävakautta, kognitiivista säätelyhäiriötä, identiteettiongelmia ja turvattomia kiintymyssuhteita. Epävakaan persoonallisuushäiriön piirteiden taustalta löytyi yksi periytyvyystekijä, joka selittää 60 % piirteiden vaihtelusta yleisväestössä.\nLivesley WJ, Jang KL, Jackson DN ym. Genetic and environmental contributions to dimensions of personality disorder. Am J Psychiatry 1993;150:1826-31 «PMID: 8238637»PubMed\nLake RI, Eaves LJ, Maes HH ym. Further evidence against the environmental transmission of individual differences in neuroticism from a collaborative study of 45,850 twins and relatives on two continents. Behav Genet 2000;30:223-33 «PMID: 11105396»PubMed\nMarkon KE, Krueger RF, Bouchard TJ Jr ym. Normal and abnormal personality traits: evidence for genetic and environmental relationships in the Minnesota Study of Twins Reared Apart. J Pers 2002;70:661-93 «PMID: 12322856»PubMed\nWolf H, Angleitner A, Spinath FM, Riemann R, Strelau J. Genetic and environmental influences on the EPQ-RS scales: a twin study using self- and peer reports. Pers Individ Diff 2004;37:579-90\nDistel MA, Trull TJ, Willemsen G ym. The five-factor model of personality and borderline personality disorder: a genetic analysis of comorbidity. Biol Psychiatry 2009;66:1131-8 «PMID: 19748081»PubMed\nKendler KS, Myers J, Reichborn-Kjennerud T. Borderline personality disorder traits and their relationship with dimensions of normative personality: a web-based cohort and twin study. Acta Psychiatr Scand 2011;123:349-59 «PMID: 21198457»PubMed\nArtikkelin tunnus: nix02188 (050.064)


Kymmenen vuotta kestänyt aarrejahti päättyi\nJUURI NYTRuokavaliosi voi olla täsmäisku muistiongelmia vastaan - mitä värikkäämpi, sen parempi\nAarrearkku on löytynyt.\nMiljonääri, kirjailija ja antiikkikauppias Forrest Fennin järjestämä aarrejahti on päättynyt kymmenen vuoden jälkeen. Kirjailija piilotti vuonna 2010 aarrearkun täynnä kultaa ja jalokiviä Kalliovuorille. Mies antoi etsijöille vain pieniä vihjeitä, muttei mitään tarkkaa arkulle johtavaa. Aarteesta uutisoitiin laajasti ja tuhannet ihmiset matkustivat rikkauksia etsimään. Tarkkaa etsijöiden lukumäärää ei ole tiedossa. Myös Suomessa arkusta on uutisoitu.\nFenn myös julkaisi aarrearkusta kertovan kirjan The Thrill of the Chase, jossa kerrotaan lisää yksityiskohtia arkun sijainnista. CNBC:n mukaan aarrearkun arvoksi on laskettu noin miljoona.\nErilaiset aarrejahdit ovat aina kiinnostaneet ihmisiä. AOP\nPeoplen mukaan ainakin viisi ihmistä on kuollut etsiessään aarrearkkua vuosien varrella. Nyt arkku on kuitenkin löytynyt. Fennin aarteen on kerrottu olevan vanhassa, pronssisessa arkussa. Se painaa noin kymmenen kiloa.\n– Voin vahvistaa, että arkku on löytynyt. Sen löysi mies, joka ei halua nimeään julkisuuteen, Fenn vahvistaa Todaylle.\nAarteenetsijä oli löytänyt arkun luokse Fennin kirjan avulla. Hän vahvisti löydöksensä Fennille lähettämällä miehelle valokuvan arkusta.\nFenn, 89, kertoi Peoplelle, että piilotti arkun, jotta modernit ihmiset pääsisivät luontoon ja aarrejahtiin.\n–Minulla on ollut niin hauskaa etsiskellä menneisyyden kaikuja, että ajattelin, että se voisi olla muistakin hauskaa, Fenn perusteli aarteen piilottamista.\nSyyslomasuunnitelmat auki? 7 tapaa nauttia lomasta SuomessaKuin suoraan Indiana Jonesista - turistikohde kätki sisäänsä luultua enemmän arkeologisia aarteitaIndiana Jones palaa valkokankaalle - Harrison Ford vahvisti kuvausten alkavanHotellin ikkunoissa kaunis tempaus: ”Ihan sydäntä lämmitti”Harrison Ford, 77, muutti ruokavaliotaan isolla kädellä: ”Se on todella tylsä” - ihailee Greta Thunbergia


Sivut, joissa tagi rakkaus .\nAsperger-ihminen ei kyhnytä kylki kyljessä rakastuneenakaan. Oma tila on tärkeää ja puhe suoraa. Ville arvostaa sitä,...\nHaussa helppo hääpäivä? Wihkiyö 22.02.2022 Espoon tuomiokirkossa antaa juhlalle historialliset puitteet\nTunnelmalliset kirkkohäät saa myös helposti ja halvalla. Vihkitapahtumassa seurakunta tarjoaa hääkakkukahvit.\nMoni saa ison avun jo kertaluonteisessa perheneuvonnassa – tapaamisissa pohditaan esimerkiksi eroa tai sitä, miksi puoliso tuntuu etäiseltä\nHelsingissä on kokeiltu uudenlaista tapaa auttaa ihmisiä ihmissuhdepulmissa. Kokemukset ovat olleet hyviä.\nTeatterin lavalla nähdään joukko ihmisiä, jotka ovat onnettomia, koska eivät pysty täyttämään kuvitelmaansa...